షాంఘై టవరు
షాంఘై టవరు, 632 మీటర్లు ఎత్తు, 128-అంతస్థుల ఎత్తు ఉన్నటువంటి ఒక భారీ ఆకాశహర్మ్యం. ఇది షాంఘైలోని లుజియాజు లో ఉన్నది. దీనిపై ప్రపంచంలో అత్యధికంగా పరిశీలించే డెక్ ఉన్నది (ఈ రికార్డును పింగ్ ఆన్ ఫైనాంస్ సెంటర్ తో పంచుకుంటుంది), దాని ఎత్తు 562 మీ . అంతేకాక  వేగంతో ప్రపంచంలోని వేగవంతమైన ఎలివేటర్లు ఈ భవనంలో ఉన్నవి. దీని నిర్మాణ పైభాగం ఎత్తులో కలిపితే, ఇది ప్రపంచంలోని రెండవ అత్యంత పొడవైన భవనం.
వరల్డ్ ట్రేడ్ సెంటర్
జంట 110-అంతస్తుల భవనాలకు ఒక ట్యూబ్-ఫ్రేమ్ నిర్మాణ నమూనాను ఉపయోగించి అసలు వరల్డ్ ట్రేడ్ సెంటర్‌కు మినోరు యమసాకి రూపకల్పన చేశారు. ఈ ప్రాజెక్టుకు అనుమతి పొందడం కోసం, హడ్సన్ & మాన్‌హట్టన్ రైల్‌రోడ్డు బాధ్యతలు స్వీకరించేందుకు పోర్ట్ అథారిటీ ఆఫ్ న్యూయార్క్ అండ్ న్యూజెర్సీ అంగీకరించింది, ఆ తరువాత ఈ రైల్‌రోడ్డు పోర్ట్ అథారిటీ ట్రాన్స్-హడ్సన్ (PATH) గా మారింది. వరల్డ్ ట్రేడ్ సెంటర్ పునాదుల త్రవ్వకం ఆగస్టు 5, 1966న ప్రారంభమైంది. నార్త్ టవర్ (మొదటి వరల్డ్ ట్రేడ్ సెంటర్ భవనం) నిర్మాణం డిసెంబరు 1970లో పూర్తయింది, సౌత్ టవర్ (రెండో వరల్డ్ ట్రేడ్ సెంటర్ భవనం) నిర్మాణాన్ని జూలై 1971లో పూర్తి చేశారు. ఈ నిర్మాణ ప్రాజెక్టు కోసం త్రవ్వితీసిన వ్యర్థాలను మరియు ఇతర పదార్థాలను దిగువ మాన్‌హాట్టన్ పశ్చిమంవైపు బ్యాటరీ పార్క్ సిటీ నిర్మాణం కోసం ఉపయోగించారు.